Կաթնաջուրցի Արմեն Ավագյանը Armtimes.com-ի հետ զրույցում հայտնեց, որ գյուղում դեռ 2015թ.-ին ջրագիծ է կառուցվել, շուրջ 200 մլն դրամ գումարով: Ջրագծի կառուցումն արվել է բազմաթիվ խախտումներով ու չարաշահումներով: Ըստ բնակչի, չեն պահպանվել նախագծով սահմանված չափորոշիչները. «Խողովակի տակ պետք է նախ ավազ լցվեր, որ քարերը չջարդեին խողովակները, բայց ավազ չկա, ինչի պատճառով հաճախակի են վթարներ լինում, դա չարաշահում է, պետք է նորմալ ու միատեսակ խողովակ անցկացվեր, բայց 3-4 տեսակի խողովակ են բերել»,-ասաց նա, նշելով, որ սեփական նախաձեռնությամբ խողովակաշարից նմուշ է ուղարկել մասնագիտացված լաբորատորիա, պատասխանը ստացվել է օրեր առաջ, ըստ որի, ջրագծում օգտագործված խողովակաշարը չի համապատասխանում սահմանված չափորոշիչներին, ասել է թե՝ անպիտան է ու առողջության համար վտանգավոր: